Nachádzate sa tu: Hlavná stránka Aktuality, oznamy
Ubehlo len pár týždňov od slávnostnej chvíle, keď sme si pripomenuli 5O. výročie existencie našej školy. Jej história je neoddeliteľne spojená s budovou na ulici Hurbanistov, kde sa to všetko na jeseň roku 1964 začalo. Poskytovala prístrešie prvým žiakom a učiteľom, od druhej polovice osemdesiatych rokov v nej prebiehal odborný výcvik. Múry tejto gracióznej vilky, situovanej pod mestskými hradbami ostanú navždy v mysliach nás súčasných zamestnancov OUI v Prešove, boli súčasťou nášho pracovného života celé desiatky rokov. Život však ide ďalej. zariadenia praktického vyučovania sťahujeme do nových priestorov "pod jednou strechou" na Masarykovej ulici a staručká dáma na ulici Hurbanistov dostane nový šat a začne písať ďalšiu kapitolu svojej histórie. Prajeme jej veľa šťastia a ďakujeme...
60-te roky minulého storočia jeseň 2015
Učebný odbor "kuchár" je jedným z nosných odborov OUI Prešov. K svojim tridsiatinám si v týchto dňoch rozbaľuje svoj prvý darček - sťahuje sa do novučičkých priestorov Pavilónu obchodnej prevádzky v areáli školy na Masarykovej ulici. Cvičné kuchynky fungovali aj predtým, veď prvé sa vybudovali ešte koncom osemdesiatych rokov na ul. Hurbanistov, istý čas potom našli svoje miesto v budove školy na Kmeťovom stromoradí, aby sa na dlhé obdobie znovu vrátili do Strediska praktického vyučovania na ul. Hurbanistov. Parafrázujúc známe tvrdenie tak môžme povedať : "do štvorice to najlepšie".
Priestory Pavilónu obchodnej prevázky budú domovom piatich cvičných kuchyniek. Na ich realizácii sa v minulých mesiacoch podieľali samotní žiaci školy - murári, maliari, zámočníci a inštalatéri. V týchto dňoch žiaci-kuchári spolu so svojimi majsterkami prevážajú zariadenie kuchyniek a za pomoci žiakov stavbárskych profesií ho inštalujú na novom mieste. Zatiaľ je tu všade "pracovný neporiadok" ale všetci veríme, že do termínu Dňa otvorených dverí budú všetky kuchynky "ako zo škatulky".
Pracovný ruch neustáva ani v Pavilóne stavebnej výroby. Dokončuje sa maliarska dielňa i ostatné priestory. Majstri odborného výcviku si zabehávajú svoju novú zborovňu.
Všetko plynie... Aj v Odbornom učilišti internátnom v Prešove. Ubehlo už celých 50 rokov od chvíle, keď si do jeho lavíc zasadli prví žiaci. Ako plynul čas, ľudia za katedrou prichádzali a odchádzali. Ale jedno zostávalo navždy - semienko nádeje zasiate v srdciach hendikepovaných detí, pomocná ruka podaná vo chvíľach núdze, vštepený pocit viery vo vlastné schopnosti.
Rok čo rok sme v septembri vítali trochu ustrašených a neistých prvákov, aby sme o tri roky pozdejšie vyprevádzali sebavedomých a usmiatych absolventov, pripravených pobiť sa o svoje miesto v živote. Oni si vybrali smer a my sme boli ich sprievodcami na ceste k cieľu.
Školský rok 2014/2015 sa bude celý niesť v duchu osláv tohoto významného výročia. Jeho odkaz bude mottom všetkých akcií usporiadaných školou :
Oslavy 50 výročia založenia školy vyvrcholia Slávnostnou akadémiou, ktorá sa uskutoční dňa 29. mája 2015 v estrádnej sále Domu odborov v Prešove.
Školský rok 2014/2015 sa v našej škole nesie v znamení rôznych výročí. Tým najdôležitejším je 50-te výročie založenia učilišťa, ale popri ňom si pripomíname aj rôzne menšie výročia udalostí, ktoré znamenali míľniky v histórii školy.
V októbri sa konal 10. ročník Dňa otvorených dverí, naša školská webová stránka ponúka informácie už desiaty rok, v roku 2015 sa dožije tridsiatky učebný odbor "kuchár" a odbor "záhradník" si pripomenie 10-ty rok svojej existencie.
Za jesenných poobedí pred desiatimi rokmi sa počas popíjania kávy v jednej z prešovských kaviarní zrodil aj erb školy (pozri prílohu)
A je to tu ! Podarilo sa. Máme prírastok do rodiny. Nepriniesol nám ho bocian, ale Mikuláš. Je krásny, bielučký a volá sa Fiat. Krstným menom Scudo (budeme sa oňho dobre starať, aby z neho nevyrástol "Pascudo"). Nech nám všetkým prinesie veľa radosti a úžitku !
Webová stránka Odborného učilišťa internátného, Prešov je vytvorená s ohľadom na maximálnu prístupnosť obsahu a funkčnosť. Vyhovuje všetkým dôležitým pravidlám najznámejších metodík - Blind Friendly Web a WCAG 1.0.
Web sídlo je spracované v redakčnom systéme CMS Joomla!
Joomla! je voľne šíriteľný software založený na GNU/GPL licencii.(General Public License)
Štruktúra obsahu a layoutu stránky je vytvorená validným XHTML 1.0, vizuálna prezentácia pomocou kaskádových štýlov (CSS).
Stránka ako taká je prístupná aj po vypnutí zobrazovania obrázkov, kaskádových štýlov (CSS), Java a JavaScript sekvencií.
Niektoré informácie na tejto stránke sú publikované v podobe dokumentov vo formáte .PDF z dôvodov, že buď obsahujú typografické prvky a formátovanie, ktoré webový formát XHTML nepodporuje, alebo sú príliš veľké a je vhodné ich stiahnutie. Pre zobrazenie týchto dokumentov je potrebné mať nainštalovaný prehliadač Adobe Reader, ktorý je možné zdarma stiahnuť zo stránky spoločnosti Adobe. V niektorých prípadoch (hlavne ak je vyžadovaná publikácia editovateľného dokumentu) je dokument zverejnený vo formáte .RTF. Tieto dokumenty je možné zobraziť a editovať vo väčšine bežne používaných textových editorov.
Súbory, ktoré sú určené na stiahnutie sa otvárajú v novom okne.
Všetky dokumenty na stránke sú zverejňované v súlade s Výnosom Ministerstva financií SR z 9. júna 2010 č. 312/2010 o štandardoch pre informačné systémy verejnej správy.
Kontakt
V prípade akýchkoľvek problémov s prístupnosťou webového sídla www.ouipo.sk, kontaktujte technickú správu webu na e-mailovej adrese: Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript.
Správcom obsahu a technickým prevádzkovateľom stránky je Odborné učilište internátne, Prešov.